"43 indlala yayinzima ezweni.+ 2 kwathi lapho nje sebekudle bakuqeda okusanhlamvu ababekulande egibhithe,+ uyise wathi kubo: “buyelani niyosithengela ukudlana.”+ 3 khona--ke ujuda wathi kuye:+ “lowaya muntu wafakaza ngokucacile kithi, wathi, ‘akumelwe niphinde nibone ubuso bami ngaphandle kokuba umfowenu enani.’+ 4 uma umthuma umfowethu kanye nathi,+ sizimisele ukwehla siyokuthengela ukudla. 5 kodwa uma ungamthumi, ngeke sehle, ngoba lowaya muntu wathi kithi, ‘akumelwe niphinde nibone ubuso bami ngaphandle kokuba umfowenu enani.’”+ 6 u--israyeli wathi:+ “ningilimazeleni ngokutshela lowo muntu ukuthi ninomunye umfowenu?” 7 kulokhu bathi: “lo muntu wabuza ngokuqondile ngathi nezihlobo zethu, wathi, ‘uyihlo usaphila?+ ninaye omunye umfowenu?’ futhi samtshela ngokwawo wonke la maqiniso.+ sasizokwazi ngani ngokuqinisekile ukuthi wayezothi, ‘yehlisani umfowenu’?”+ 8 ekugcineni ujuda wathi ku--israyeli uyise: “mthume nami umfana,+ ukuze sisuke sihambe futhi siphile singafi,+ thina nawe nabantwana bethu abancane.+ 9 yimi engizoba isibambiso sakhe.+ uyibize esandleni sami inhlawulo ngaye.+ uma ngihluleka ukumbuyisa kuwe ngimethule kuwe, khona--ke ngiyobe ngonile kuwe phakade. 10 kodwa ukube asilibalanga ngabe sesihambe sabuya manje nakulokhu okwesibili.”+ 11 ngakho u--israyeli uyise wathi kubo: “uma--ke kunjalo,+ yenzani lokhu: thathani imikhiqizo yezwe emihle kunayo yonke niyithwale ngezitsha zenu nehle nayo ibe yisipho+ kulowo muntu: ibhalsamu+ elincane, uju oluncane,+ ilabhidanu negxolo elinenhlaka,+ amantongomane ephistakhiyo nama--alimondi.+ 12 futhi, thathani imali ephindwe kabili esandleni senu; imali eyabuyiswa isemlonyeni wamasaka enu niyibuyisele ngesandla senu.+ mhlawumbe kube yiphutha.+ 13 thathani umfowenu nisuke, nibuyele kulowo muntu. 14 kwangathi unkulunkulu umninimandla onke anganinika isihawu phambi kwalowo muntu,+ ukuze ngokuqinisekile anikhululele umfowenu omunye kanye nobhenjamini. kodwa mina, uma kumelwe ngiphucwe abantwana, ngiyokwephucwa!”+ 15 ngalokho la madoda asithatha lesi sipho, aphatha esandleni sawo imali ephindwe kabili nobhenjamini. khona--ke asuka ehlela egibhithe futhi ema phambi kukajosefa.+ 16 lapho ujosefa ebona ubhenjamini ekanye nabo, ngaso leso sikhathi wathi endodeni eyayengamele indlu yakhe: “thatha la madoda uwayise endlini uhlabe izilwane ulungiselele,+ ngoba la madoda azodla nami emini.” 17 ngokushesha leyo ndoda yenza njengoba nje ujosefa ayeshilo.+ ngakho le ndoda yawathatha amadoda yawayisa endlini kajosefa. 18 kodwa la madoda afikelwa ngukwesaba ngoba eyiswe endlini+ kajosefa, aqala ukuthi: “basilethé lapha ukuze basithelekele basihlasele, basenze izigqila thina kanye nezimbongolo zethu ngenxa yemali esabuyela nayo emuva isemasakeni ethu ekuqaleni!”+ 19 ngakho asondela kule ndoda eyayengamele indlu kajosefa akhuluma nayo emnyango wendlu, 20 athi: “uxolo, nkosi yami! ngokuqinisekile seza lapha ekuqaleni sizothenga ukudla.+ 21 kodwa okwenzeka ukuthi lapho sifika endaweni yokungenisa+ futhi sivula amasaka ethu, bheka, imali yalowo nalowo wethu yayisemlonyeni wesaka lakhe, imali yethu ngesilinganiso esigcwele. ngakho singathanda ukuyibuyisa ngezandla zethu.+ 22 futhi siphethe enye imali ezandleni zethu yokuthenga ukudla. asazi ngempela ukuthi ubani owafaka imali yethu emasakeni ethu.”+ 23 khona--ke wathi: “kulungile. ningesabi.+ unkulunkulu wenu nonkulunkulu kayihlo uninike ingcebo emasakeni enu.+ imali yenu yafika kimi kuqala.” ngemva kwalokho wabakhiphela usimeyoni.+ 24 khona--ke lo muntu wawangenisa endlini kajosefa la madoda wawanika amanzi ukuze ageze+ izinyawo zawo, wanika izimbongolo zawo ifolishi.+ 25 abe eselungisa isipho+ esilungisela ukufika kukajosefa emini, ngoba ayezwile ukuthi ayezosidlela lapho isinkwa.+ 26 lapho ujosefa engena endlini, asiletha endlini isipho esasisesandleni sawo, awa ngobuso phansi.+ 27 ngemva kwalokhu wabuza ukuthi ayesaqhuba kahle yini, ethi:+ “ingabe uyihlo, indoda endala enakhuluma ngayo, usaqhuba kahle? usaphila?”+ 28 athi: “inceku yakho ubaba usaqhuba kahle. usaphila.” khona--ke akhothama awa ngobuso.+ 29 lapho ephakamisa amehlo akhe futhi ebona ubhenjamini umfowabo, indodana kanina,+ waqhubeka wathi: “ingabe lo ngumfowenu, omncane kunani nonke enakhuluma ngaye kimi?”+ wayesenezela: “kwangathi unkulunkulu angakubonisa umusa+ wakhe, ndodana yami.” 30 manje ujosefa wayeseshesha, ngoba wavukwa umunyu ngomfowabo,+ kangangokuthi wafuna indawo ayezokhalela kuyo wangena ekamelweni elingaphakathi wakhala izinyembezi.+ 31 ngemva kwalokho wageza ubuso waphuma wazibamba wayesethi:+ “bekani ukudla.”+ 32 babe sebembekela kona yena yedwa nawo bawabekela wodwa namagibhithe ayedla naye bawabekela wodwa; ngoba amagibhithe ayengakwazi ukudla ukudla namahebheru, ngoba lokho kuyinto enengekayo kumagibhithe.+ 33 ayehlezi phambi kwakhe, oyizibulo ngokwelungelo lakhe lobuzibulo+ nomncane ngokobuncane bakhe; la madoda ayelokhu ebukana emangele. 34 wayelokhu ewathumelela izabelo zisuka phambi kwakhe, kodwa ubukhulu besabelo sikabhenjamini wayebandisa ngokuphindwe kahlanu kunesawo wonke amanye.+ kanjalo aqhubeka edla lelo dili futhi ephuza kanye naye aze aneliseka.+